10.ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ   ΥΠΗΡΕΣΙΩΝ Αριθ. Δ2/770 της 22/31 Ιαν. 1973 (ΦΕΚ Β΄ 126)  Περί του ωραρίου εργασίας των Νηπιαγωγών των Εθνικών Παιδικών Σταθμών και Εθνικών Αγροτικών Νηπιοτροφείων.  ΄Εχοντες υπ’ όψιν: α)Τον Α.Ν. 5.11.1935. β)Το Ν.Δ/μα υπ’ αριθ. 1316/1942. γ)Τον υπ’ αριθ. 7214/28.5.1937 Κανονισμόν Εθνικών Παιδικών Σταθμών. δ)Τον υπ’ αριθ. 10834/16.2.1943 Κανονισμόν Εθνικών Αγροτικών Νηπιοτροφείων. ε)Την υπ’ αριθ. 1/12.1.1973 έγγραφον εισήγησιν της Διευθύνσεως Παιδικής Προστασίας. ς)Το γεγονός ότι αι Νηπιαγωγοί αρμοδιότητος ημετέρου Υπουργείου εργάζονται συνεχώς επί ενδεκάωρον ημερησίως, αποφασίζομεν: 1.Αι εις έκαστον Εθνικόν Παιδικόν Σταθμόν και Εθνικόν Αγροτικόν Νηπιοτροφείον υπηρετούσαι δύο Νηπιαγωγοί (Διευθύντρια-Νηπιαγωγός) θα αποχωρούν της υπηρεσίας των εναλλάξ (ημέρα παρ’ ημέρα) την 14,30 ώραν αντί της 18.00 τοιαύτης. 2.Κατά το χρονικόν διάστημα από 14,30 ώρας έως 18.00 ώρας ο Παιδικός Σταθμός ή το Νηπιοτροφείον, θα λειτουργή υπό την ευθύνην και επίβλεψιν των Νηπιαγωγών (Διευθυντρίας ή Νηπιαγωγού). 3.Εις τους Εθνικούς Παιδικούς Σταθμούς ή Νηπιοτροφεία εις α υπηρετεί μία μόνο Νηπιαγωγός, ως και εις ας περιπτώσεις καθ’ ας η μία εκ των υπηρετουσών δύο Νηπιαγωγών ευρίσκεται εις κανονικήν ή αναρρωτικήν άδειαν ή δι’ οιονδήποτε έτερον λόγον απέχει των καθηκόντων της το ως άνω ωράριον εργασίας δεν εφαρμόζεται.   